Fedezze fel Ön is Amphipoliszt!
Továbbra sem tudják kit rejt az Amphipoliszban található rejtélyes makedón sír, de a háromdimenziós modell már elkészült az ókori építményrõl, így bárki megnézheti, mivel szembesültek a kutatók a kamrák feltárásakor.
Az animáció elindításához kattintson a lejátszás gombra

Bejárat és az elsõ kamra 

A sír eddig föltárt részeinek bejáratához tizenhárom lépcsõ vezet le a talaj szintjérõl. A lépcsõ alján 1,67 méter széles, oszlopokkal díszített kapuzatot tártak föl a kutatók, amihez nem tartoztak ajtószárnyak. A kapuzat fölött két, közel ember nagyságú, gondosan kifaragott szfinx látható. A szfinxek sajnos sérültek, a szárnyuk és a fejük hiányzik. A bejárat dekorációját - miként a sírkamra egész falazatát – freskók egészítik ki, amelyeknek maradványai szépen kivehetõk a kamrákban. A hat méter hosszú és közel öt méter széles elsõ kamra végében a külsõ bejáratot eredetileg eltorlaszolóhoz hasonló mészkõ fal emelkedett. A meglepõ épségben fönnmaradt padlózat, ami habarccsal összefogott márványdarabokból készült. A falat itt is márványlapok és viszonylag épen fönnmaradt freskók borítják. 

A második kamra 

A második kamra padlóját részletes mozaik borítja. A mozaik egy fogatot ábrázol, melyet egy babérkoszorús, szakállas férfi hajt, és Hermész istenség, az alvilág kalauza vezet. A fehér, fekete, szürke, kék, vörös és sárga színû csempékbõl összeállított mozaikon a fogatot két fehér ló húzza. A második kamrában emellett található még két darab, 2,2 méter magas szobor. A két kariatida, vagyis fiatal lányt ábrázoló szobor ruházata és testrészei szépen kidolgozott részletekben gazdagok, ráadásul majdnem teljes épségben maradtak ránk. Az egyik szobor arca tökéletesen ép, a másik sérült, ám a régészek bíznak abban, hogy ez is teljes egészében rekonstruálható lesz. A hatalmas kõleányok eredetileg karjukat kinyújtva próbálták elriasztani a sírba behatoló rablókat, ám sajnos az idõk során elvesztették a karjukat. A kariatidák másik funkciója egyébként a mennyezet megtartása, hiszen az ilyen típusú szobrok oszlopként is szolgálnak.

A harmadik kamra 

A kariatidák mögött található a harmadik kamra, melynek fokozatos feltárása során a terem végében egy 0,96 méter széles újabb kaput találtak, ami egy negyedik, egyelõre teljesen ismeretlen jellegû kamrába vezet tovább. A kutatók elképzelhetõnek tartják, hogy a negyedik kamra valamivel lejjebb van a többinél. Az sem kizárható, hogy lépcsõkön kell leereszkedni, és a temetkezés központi helye valahol a sírdomb gyomrában található. Egyelõre rejtély mit fognak találni a negyedik kamrában.
rekonstrukció Amphipolisz sír Nagy Sándor